stanford-oval/wikipedia huggingface dataset:
WWE Cyber Sunday
2008

Cyber Sunday (2008) pidettiin 26. lokakuuta, 2008 US Airways Center:ssä Phoenixissä, Arizonassa.
Shelton Benjamin voitti R-Truthin tavallisessa ottelussa ja säilytti Yhdysvaltain mestaruuden. Ottelu näytettiin WWE.com:ssa.
Rey Mysterio voitti Kanen No Holds Barred -ottelussa (10:17)
Matt Hardy voitti Evan Bournen tavallisessa ottelussa ja säilytti ECW-mestaruuden (11:01)
John Morrison ja The Miz voittivat Cryme Tymen (JTG ja Shad Gasbard) tag team -ottelussa (10:22)
The Honky Tonk Man voitti Santino Marellan diskauksella tavallisessa ottelussa, joka käytiin WWE Intercontinental Championshipistä (01:06)
The Undertaker voitti Big Show:n Last Man Standing -ottelussa (19:23)
Triple H voitti Jeff Hardyn tavallisessa ottelussa ja säilytti WWE Championshipin (15:37)
Batista voitti Chris Jerichon tavallisessa ottelussa ja voitti World Heavyweight -mestaruuden (17:06). Steve Austin toimi erikoistuomarina.
Jericho ja Batista päätapahtuma matsissa
William Charles Kaysing

William Charles Kaysing (31. heinäkuuta 1921 – 21. huhtikuuta 2005) oli yhdysvaltalainen tietokirjailija ja kansalaisaktivisti. Häntä pidetään amerikkalaisen Apollo-ohjelmaa epäilevän kuuhuijausliikkeen perustajana. Kaysingin mukaan Yhdysvaltain tekemät miehitetyt kuulennot olisivatkin olleet huijausta ja että NASA olisi tätä peittääkseen polttanut Apollo 1:n miehistön harjoituksen aikana huijausta peitelläkseen. Kaysing esitti väitteensä vuonna 1976 teoksessaan We Never Went to the Moon: America's Thirty Billion Dollar Swindle. Kaysing on myös väittänyt, että Challenger-sukkulan tuhoutuminen miehistöineen noin 73 sekuntia laukaisun jälkeen oli tahallinen.
William "Bill" Kaysing liittyi Yhdysvaltain laivastoon 1940-luvulla, mutta sota loppui ennen kuin hän pääsi kadettikoulusta rintamalle. Hän valmistui Etelä-Kalifornian Redlandsin yliopistosta 1949 humanististen tieteiden kandidaatiksi pääaineenaan englannin kieli. Hän työskenteli ohjus- ja avaruustekniikkaan erikoistuneessa Rocketdyne-yhtiössä vuosina 1957–1963. Kaysing johti yrityksen teknisten julkaisujen tuotantoa muttei toiminut teknisellä tai tieteellisellä puolella. Kaysingin kriitikoiden mukaan hänellä ei ole tieteellisten taikka teknisten asioiden tajua, vaikka hän toimikin vuosina 1958–1962 huoltoinsinöörinä. Kaysingin mukaan hänellä oli huijauksen paljastavaa tietoa Yhdysvaltain Mercury-, Gemini-, Atlas- ja Apollo-ohjelmista.
Rocketdynen vuosien jälkeen Kaysing toimi kiinteistönvälittäjänä ja mainosalalla. Hän julkaisi useita lehtiartikkeleita ja pieniä ohjekirjoja monista aiheista kuten moottoripyöristä ja kotitarveviljelystä sekä matkaoppaan kuumille lähteille.
Apollo-ohjelmaa koskevat huijaussyytökset ja niiden kritiikki

Vuonna 1976 Kaysing julkaisi Randy Reidin kanssa kirjansa We Never Went to the Moon (suomeksi "Emme koskaan käyneet Kuussa"). Teosta ei ole suomennettu. Kirjan mukaan NASA:lle ei ollut teknistä tietoa kuulentoa varten. Kirjassa väitetään kuulentojen onnistumistodennäköisyydeksi 1:600, mikä vastaa 1950-luvulla tehtyä arvioita, eikä arvio ota huomioon avaruustekniikan kehitystä 1960-luvulla.[lähde? ]
Kirjan mukaan Saturn V -raketin ensimmäisen vaiheen F-1-moottori ei voinut toimia luotettavasti, koska sen kehityksen aikaan vuonna 1963 käytössä ollut Atlas-raketin versiot D, E ja F epäonnistuivat laukaisuissaan 13 kertaa. Muiden mukaan Atlas-rakettien laukaisuissa tapahtui epäonnistumisia muttei niin paljon kuin Kaysing väittää. Atlas-F epäonnistui laukaisuissaan 22 kertaa mutta onnistui 79 kertaa.
Kaysingin mukaan kuurakettiin oli asennettu luotettavat, mutta pienityöntövoimaiset B-1-rakettimoottorit. Hänen mukaansa tämä johtui F-1 -moottorien epäluotettavuudesta, erityisesti palon epätasaisuudesta. Kaysingin vastustajien mukaan F-1-moottorien kehittämisessä oli 1960-luvun alussa ongelmia, jotka tekivät niistä epäluotettavia, mutta ongelmat onnistuttiin ratkaisemaan.
Kirjassa mainitaan tähtien puuttuminen kuukuvista, mikä selittyy kameran lyhyellä valotusajalla eikä sen takia ole todiste kuulentoja vastaan. Tähtien valon valaistusvoimakkuus on luokkaa 0,005 lx ja päivän 10000–100000 luksia. Näin ollen jos Kuussa halutaan kuvata tähtiä, Kuun pinta ylivalottuisi tähtien kuvaamiseen käytetyillä kameran asetuksilla, jossa valotusaika on noin 30 sekunnin luokkaa. Jos taas halutaan kuvata Kuun pintaa, mitä kuussa oletettavasti halutaan, tähdet alivalottuvat ja sen takia häipyvät kuvasta pois, kun valotusaika on sekunnin sadasosan luokkaa.
Kirjassa väitetään, että Kuussa ollut säteily olisi sulattanut astronauttien käyttämän filmin. Kaysingin mukaan kuukuvissa on outoja poikkeamia ja astronauttien pystyttämän Yhdysvaltain lipun heiluminen tyhjiössä on outoa.
Kaysing väitti NASA:n tahallaan polttaneen kapseliinsa Apollo 1:n astronautit ja tuhonneen Challenger-avaruussukkulan. Kaysingin mukaan NASA surmasi nämä astronautit, koska he halusivat paljastaa NASA:n tekemän huijauksen.
Yangdong (kylä)

| Yangdong |
| --- | --- |

Maailmanperintökohde
Sijainti:  Etelä-Korea  36°0′4″N, 129°15′12″E
Kriteerit:  III, IV
Tunnusnumero:  1324
Valintahistoria
Valintavuosi:  2010
 Yangdong
Yangdong
Yangdong (kor. 양동마을) on perinteinen kylä Joseon-dynastian ajalta. Yangdong on suojassa vuoristossa ja sijaitsee joen rannalla. Hahoe valittiin yhdessä Hahoen kanssa UNESCOn maailmanperintöluetteloon vuonna 2010.
Aiheesta muualla

Kuvia tai muita tiedostoja aiheesta Yangdong (kylä) Wikimedia Commonsissa
Villa Erik

Villa Erik toimii entisen Hämeen Luontokeskuksen tiloissa Tammelassa. Eerikkilä Sport & Outdoor Resort osti kesällä Metsähallitukselta Ruostejärven rannalla sijaitsevan Hämeen Luontokeskuksen kiinteistön, jossa se oli toiminut vuokralaisena vuodesta 2018 lähtien. Samalla Torronsuon ja Liesjärven kansallispuistojen asiakaspalvelu ja retkeilyneuvonta siirtyivät takaisin Metsähallitukselle.
Hämeen luontokeskukseen on lyhyt matka lounaispuolella sijaitsevalta Liesjärven kansallispuistosta. Kuva Kaksvetisen kodan eteläpuolelta, josta on opastein Ilvesreittiä pitkin 5,4 kilometriä luontokeskukselle.
Sijainti

Villa Erik Lounais-Hämeessä Tammelassa, Letkun kylässä, Ruostejärven virkistysalueella. Autolla Villa Erikille pääsee Helsingin tai Forssan suunnasta Valtatie 2:lta (Helsinki–Pori-tieltä), jolta käännytään opasteiden mukaisesti Ruostejärven virkistysalueelle, ajetaan 1,5 kilometriä ja käännytään vasemmalle pysäköintialueelle. Hämeenlinnan suunnasta tullaan Härkätielle ja Portaan kylän suunnasta tultaessa ajetaan opasteiden mukaan Ruostejärven pysäköintialueelle. Myös bussilla pääsee 1,5 kilometrin päähän Eerikkilän pysäkille.
Palvelut

Villa Erik on avoinna tilauksesta ryhmille niin yritystapahtumiin kuin perhejuhliin. Kesäisin Villa Erikissä avoinna kesäkahvila.
Luontokeskuksen tulevaisuus

Tammelassa toimiva Eerikkilän Urheiluopisto ja Metsähallitus solmivat sopimuksen Hämeen luontokeskuksen toiminnan jatkamisesta Eerikkilän Urheiluopiston hallinnoimana. Luontokeskuksen palveluita kehitetään monipuolisemmaksi, tarkoituksena tehdä Hämeen luontokeskuksesta keskeinen paikka, josta matkaajat saavat tietoa alueen luontokohteista ja luontopalveluyrityksistä.
Luontokeskuksen toiminta on lakannut.
Aiheesta muualla

Eerikkila.fi
Yūki Ōta

| Mitalit | Mitalit | Mitalit |  |
| --- | --- | --- | --- |
|  Yuki Ota vuonna 2014  |  Yuki Ota vuonna 2014  |  Yuki Ota vuonna 2014  |  |
Maa:  Japani
Miesten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | floretti |  |
|  Hopeaa | Lontoo 2012 | floretti, joukkue |  |
| MM-kilpailut   | MM-kilpailut   | MM-kilpailut   |  |
|  Kultaa | Moskova 2015 | floretti |  |
|  Pronssia | Pariisi 2010 | floretti |  |
|  Pronssia | Pariisi 2010 | floretti, joukkue |  |
| Aasian kisat  | Aasian kisat  | Aasian kisat  |  |
|  Kultaa | Doha 2006 | floretti |  |
|  Hopeaa | Kanton 2010 | floretti, joukkue |  |
|  Pronssia | Doha 2006 | floretti, joukkue |  |
|  Pronssia | Kanton 2010 | floretti |  |
|  Pronssia | Incheon 2014 | floretti |  |
Yūki Ōta (jap. 太田 雄貴, s. 25. marraskuuta 1985 Otsu) on japanilainen florettimiekkailun olympiamitalisti ja maailmanmestari. 171 senttimetriä pitkä ja 67 kilogrammaa painava Ōta on oikeakätinen.
Ōta saavutti henkilökohtaisen kilpailun hopeaa vuoden 2008 kesäolympialaisista Pekingistä. Vuoden 2012 kesäolympialaisista Lontoosta hän saavutti niin ikään hopeaa, nyt joukkuekilpailusta. Ōta oli mukana myös vuoden 2004 kesäolympialaisissa. MM-kilpailuista hän on saavuttanut yhden henkilökohtaisen kullan vuodelta 2015 sekä kaksi pronssia, joista toinen on henkilökohtainen. Aasian kisoista Ōtalla on yksi kulta, yksi hopea ja kolme pronssia.
Ōtan valmentajana toimii Oleg Matseitšuk.
West of Liberty

| West of Liberty |
| --- | --- |
Tyyli:  trilleri
Kestoaika:  43 minuuttia
Pääosissa:  Michelle Meadows, Wotan Wilke Möhring, Matthew Marsh ja Lars Eidinger
Alkuperämaa:  saksalais-ruotsalainen
Verkko:   Yle Teema Fem
Julkaistu:   6. toukokuuta 2019
Esitetty:  6. toukokuuta 2019 –
Jaksoja:  6
Tuotanto
Vastaava(t) tuottaja(t):  Gunnar Carlsson
Ohjaaja(t):  Barbara Eder
Käsikirjoittaja(t):  Sara Heldt, Donna Sharpe. Thomas Engströmin romaanin pohjalta.
Tuotantoyhtiö(t):  Anagram Sverige AB
Aiheesta muualla
IMDb 
West of Liberty (ruots. Väster om friheten) on saksalais-ruotsalainen kuusiosainen tv-sarja joka saa ensi-iltansa Suomessa toisena maana. Suomea ennen se on esitetty ainoastaan Norjassa. Sarja perustuu Thomas Engströmin suomentamattomaan romaaniin Väster om friheten.
Sarjan alku

Sarjan tapahtumat saavat alkunsa Marrakechistä Marokosta. Yhdysvaltalainen nainen Faye Morris (Michelle Meadows) on silminnäkijänä kun parturissa ammutaan teloitustyyliin kolme yhdysvaltalaista miestä. Faye Morris on tietovuotosivusto Hydraleaksin juristi. Hän on murhien vuoksi peloissaan ja pakenee Berliiniin jossa yrittää saada Yhdysvaltojen Saksan suurlähettilästä kiinni.
Berlinin CIA saa tietää siitä ja jäljitää hänen puhelunsa ja toimiston päämies Clive Barner (Matthew Marsh) kaivaa esiin vanhan agenttinsa Ludwig Lichtin (Wotan Wilke Möhring). Barner ja Licht ovat kylmän sodan kokeneita veteraaneja. Barner kaipaa vanhoja hyviä aikoja jolloin hän oli uransa huipulla. Licht ei ole ollut aikoihin kuvioissa mukana. Hän oli aiemmin Stasin agentti joka toimi CIA:n kaksoisagenttina 80–luvulla. Sittemmin hänestä on tullut korviaan myöten veloissa oleva baarin pitäjä.
Licht saa tehtäväkseen saattaa Morris turvaan ja suojella häntä mistä tapahtumat alkavat edetä.
Berliinissä kuvattu agenttitarina on tehty englanniksi mutta myös muita kieliä käytetään.
Pääosat

| 0 | 1 | 2 |
| --- | --- | --- |
|   Michelle Meadows   | … |   Faye Morris   |
|   Wotan Wilke Möhring   | … |   Ludwig Licht   |
|   Matthew Marsh   | … |   Clive Barner   |
|   Lars Eidinger   | … |   Lucien Gell   |
Aiheesta muualla

Pickard, Michael: Go West Drama Quarterly.  11.2.2019. Viitattu 8.5.2019 (englanniksi).
Pham, Annika: ITV Studios Picks up two Anagram Drama series Nordisk Film & TV Fond.  24.10.2017. Viitattu 8.5.2019 (englanniksi).
50 maalia 50 ottelussa

Maurice Richard oli ensimmäinen jääkiekkoilija, joka onnistui tekemään 50 maalia NHL-joukkueensa kauden 50 ensimmäisessä ottelussa.
50 maalia 50 ottelussa on jääkiekkokäsite, jolla tarkoitetaan vähintään 50 maalin tekemistä National Hockey League -kauden 50 ensimmäisessä ottelussa. NHL:n virallisen määritelmän mukaan saavutukseen yltääkseen pelaajan on tehtävä 50 maalia joukkueensa kauden 50 ensimmäisen runkosarjaottelun aikana. Ensimmäisenä 50 maalia 50 ottelussa teki Montréal Canadiensia edustanut Maurice Richard kaudella 1944–1945.
Richardin jälkeen saavutukseen ylsi seuraavan kerran New York Islandersin Mike Bossy 36 vuotta myöhemmin, kaudella 1980–1981. Wayne Gretzky teki vähintään 50 maalia 50 ottelussa kolme kertaa, kausilla 1981–1982, 1983–1984 ja 1984–1985. Noina vuosina hän edusti Edmonton Oilersia. Pittsburgh Penguinsin Mario Lemieux pystyi vastaavaan kaudella 1988–1989. Neljän edellä mainitun lisäksi Brett Hull on tehnyt 50 maalia 50 ottelussa. Tämä tapahtui kausilla 1990–1991 ja 1991–1992. Hullin joukkue oli St. Louis Blues.
Luettelo virallisista 50 maalia 50 ottelussa tehneistä pelaajista > Maurice Richard

50 maalia 50 ottelussa kaudella 1944–1945.
Luettelo virallisista 50 maalia 50 ottelussa tehneistä pelaajista > Mike Bossy

50 maalia 50 ottelussa kaudella 1980–1981. Bossy viimeisteli kauden aikana 68 maalia 79 ottelussa.
Luettelo virallisista 50 maalia 50 ottelussa tehneistä pelaajista > Wayne Gretzky

61 maalia 50 ottelussa (50 maalia 39 ottelussa) kaudella 1981–1982. Gretzky teki kauden aikana 92 maalia 80 ottelussa (yhden kauden maaliennätys).
61 maalia 50 ottelussa (50 maalia 42 ottelussa) kaudella 1983–1984. Koko kaudella 87 maalia 74 ottelussa.
53 maalia 50 ottelussa (50 maalia 49 ottelussa) kaudella 1984–1985. Koko kaudella 73 maalia 80 ottelussa.
Luettelo virallisista 50 maalia 50 ottelussa tehneistä pelaajista > Mario Lemieux

54 maalia 50 ottelussa (50 maalia 46 ottelussa ) kaudella 1988–1989. Lemieux teki kauden aikana 85 maalia 76 ottelussa.
Luettelo virallisista 50 maalia 50 ottelussa tehneistä pelaajista > Brett Hull

52 maalia 50 ottelussa (50 maalia 49 ottelussa) kaudella 1990–1991. Hull teki kauden aika 86 maalia 78 ottelussa.
50 maalia 50 ottelussa kaudella 1991–1992. Hull teki kauden aikana 70 maalia 73 ottelussa.
Epäviralliset 50 maalia 50 ottelussa tehneet pelaajat

Alla olevat pelaajat ovat tehneet 50 maalia 50 otteluun, mutta kyseisillä suorituksilla ei ansaita paikkaa 50-in-50 -kerhossa, sillä NHL:n kriteereiden mukaan 50 maalia pitää tehdä joukkueen ensimmäisten 50 ottelun aikana.
Epäviralliset 50 maalia 50 ottelussa tehneet pelaajat > Jari Kurri

Jari Kurri teki kaudella 1984–1985 50 maalia 50 ottelussa, mutta saavutusta ei lasketa viralliseksi ennätykseksi, sillä Kurri oli poissa kolmesta ottelusta alkukaudella. Kurrin 50. ottelu kyseisellä kaudella oli Edmonton Oilersin kauden 53. ottelu, eli Kurrin suoritus ei täytä 50-in-50 -kerhoon pääsyyn vaadittavia kriteereitä. Kurri viimeisteli 71 maalia kyseisellä kaudella.
Epäviralliset 50 maalia 50 ottelussa tehneet pelaajat > Aleksandr Mogilnyi

Kaudella 1992–1993 Mogilny teki 50 maalia 46 ottelussa Buffalo Sabresissa; ennätys on epävirallinen, sillä Mogilnyin 46. ottelu oli seuran kauden 53. ottelu.
Epäviralliset 50 maalia 50 ottelussa tehneet pelaajat > Mario Lemieux

Mario Lemieux teki kaudella 1992–1993 50. maalinsa 48. ottelussaan, mikä oli joukkueensa 72. runkosarjaottelu. Lemieux teki kaudella 69 maalia 60 ottelussa.
Kaudella 1995–1996 Lemieux'n tekemät 50 maalia 50 ottelussa ei ole virallinen "50-in-50", sillä hänen 50. ottelunsa oli hänen joukkueensa kauden 59. ottelu. Kyseisellä kaudella Lemieux teki 69 maalia 70 ottelussa.
Epäviralliset 50 maalia 50 ottelussa tehneet pelaajat > Cam Neely

Kaudella 1993–1994 Cam Neely teki Boston Bruinsissa 50 maalia 44 ottelussa. Ottelu oli joukkueen kauden 66. ottelu.
Voide

Thanaka-tahnaa levitettynä vauvan iholle.
Voide on voitelua varten tehty emulsio, joka koostuu yleensä öljystä tai rasvasta, vedestä ja emulgaattorista. Voiteita käytetään tyypillisesti ihonhoidossa, kosmetiikkatuotteissa tai lääketieteellisessä hoidossa.
Käyttö

Voiteesta riippuen käyttötapoja voi olla monia, mutta yleisesti voidetta levitetään iholle halutun lopputuloksen saamiseksi.
Käyttö > Esimerkkejä erilaisista voiteista ja niiden käytöstä

Aurinkovoidetta käytetään suojaamaan auringon haitalliselta UV-säteilyltä. Sitä levitetään iholle kaikkiin niihin paikkoihin, jotka ovat päivän aikana auringon valaisemana. Aurinkorasvaa ei tarvitse levittää kohtiin, jotka ovat vaatteen peittämät.
Kosteusvoide ehkäisee ihon kuivumista ja hilseilyä. Sitä levitetään iholle kuiviin tai herkästi kuivuviin kohtiin. Esimerkiksi kämmenille, jalkaterille ja kasvoihin.
Lääkevoidetta käytetään pinnallisen kutinan ja ihon tulehduksien hoitoon. Sitä levitetään tulehtuneelle tai kutisevalle kohdalle iholle ja annetaan vaikuttaa. Lääkevoiteita myydään apteekeissa.
Antibioottivoidetta käytetään bakteerista aiheutuneen ihotulehduksen hoitoon. Sitä levitetään esimerkiksi haavojen ja naarmujen päälle.
Wisconsinin lippu

Wisconsinin lippu (1981–)
Wisconsinin lippu on Yhdysvaltain osavaltio Wisconsinin virallinen tunnus sen sinetin ohella. Lipussa on osavaltion vaakuna sinisellä taustalla, sen yläpuolella valkoisin kirjaimin ”Wisconsin” ja alapuolella vuosiluku 1848, jolloin osavaltio liittyi unioniin. Lipun mittasuhteet ovat 2:3. Nykyinen lippu otettiin käyttöön 1. toukokuuta 1981.
Edelliset liput

1866–1913
1913–1981
Wanna-Bees

Wanna-Bees oli 1980-luvun puolivälissä perustettu punkpop/rockyhtye. Sen alkuperäiseen kokoonpanoon kuului muun muassa rumpuja soittanut näyttelijä Jussi Lampi. Ensimmäiset levytykset ilmestyivät vuonna 1987 Kimmo Miettisen tuoreelle Gaga Goodies -levymerkille. Wanna-Beesiltä ilmestyi useita albumeja, joista viimeinen Will Success Spoil Us? vuonna 1995. Yhtyeen levyjä julkaistiin myös Suomen ulkopuolella. Vuonna 1995 yhdysvaltalainen Pravda Records julkaisi kokoelmalevyn Small Time Heroes.
Diskografia > Albumit

Next Stop Paradise (Gaga Goodies, toukokuu 1987) (mini-LP)
Did I Really Kill Two of My Best Friends? (Gaga Goodies, syyskuu 1988)
Vacation (Gaga Goodies, lokakuu 1989) (äänitettiin Sound Barrier Studiolla Australiassa)
Vegetable House Time (Gaga Goodies, lokakuu 1991)
Violent Vibrations (Radium (Ruotsi), 1992)
Good Clean Entertainment (Gaga Goodies, tammikuu 1994)
Small Time Heroes (Pravda Records (Yhdysvallat), 1995)
Next Stop Paradise (Gaga Goodies, 1995) (kokoelma, jolla ennen julkaisematon kappale "Find Myself")
Will Success Spoil Us? (Gaga Goodies, 1995)
Kokoonpano

Next Stop Paradisella soittivat:
Lankinen (oik. Kari Lankinen, kitara, laulu)
Silaste (oik. Pekka Silaste, laulu, kitara)
Rale (oik. Anthony Rausku, basso, taustalaulu)
Timo Keminen, basso, laulu
Silli (rummut)
MSL-studiolla maaliskuussa 1995 äänitetyn Will Success Spoil Us?:n aikaan alkuperäiskokoonpanosta mukana olivat Lankinen ja Silli sekä bassoa yhtyeessä  vuodesta 1990 soittanut Timo Keminen.
Wayne Enterprises

Wayne Enterprises tunnetaan myös nimillä WayneCorp ja Wayne Industries on DC Comicsin sarjakuvissa esiintyvä varakas fiktiivinen yritys. Yritys esiintyi ensimmäisen kerran tarinassa The Brave and the Bold #113 heinäkuussa 1974 ja kokonaisuudessaanselvennä tarinassa Batman #307 tammikuussa 1979. Yritys sijaitsee Gotham Cityssä ja sen omistaa miljardööri Bruce Wayne, joka toimii yrityksen toimitusjohtajana yhdessä Lucius Foxin kanssa. Yrityksen perustivat Waynen suvun esi-isät kauppiastaloksi 1600-luvulla. Se muuttui ja kasvoi vähitellen, kun se pystytettiin virallisesti 1800-luvulla, kun Alan Wayne, Solomon Waynen perillinen, perusti Wayne Shippingin ja Wayne Chemicalin. Yhdessä Wayne Manufacturingin kanssa, joka tuli myöhemmin, teollinen vallankumous vauhditti Wayne Enterprisesia suureksi voimatekijäksi. Sen pääkonttori sijaitsee Wayne Towerissa Gothamissa. Bruce Waynelle tulojen tarjoamisen lisäksi järjestön erilaiset toiminnot auttavat helpottamaan hänen toimintaansa Batmanina Gotham Cityssä sekä käyttämään ryhmittymän resursseja ihmiskunnan parantamiseen rahoittamalla ja tarjoamalla resursseja ei vain omiin pyrkimyksiinsä, mutta erilaisten sankariryhmien, kuten Young Justicen, Teinititaanien, Ulkopuolisten, Birds of Preyn ja Oikeuden Puolustajien rahoitukseen sekä köyhyyden ja katastrofien koettelemien alueiden torjuntaan. Yritys on myös LexCorpin kilpailija.
Wayne Enterprisesillä on useita tytäryhtiöitä, kuten Wayne Technologies, Wayne Biotech, Wayne Foods, Wayne Shipping, Wayne Steel, Wayne Chemicals, Wayne Industries, Wayne Medical, Wayne Electronics, Wayne Foundation ja Wayne Entertainment. Yritykseen kuuluu myös Batman Inc, joka rahoittaa julkisesti Batmanin liittolaisia ​​kaikkialla maailmassa.
Joker War tarinassa Jokeri onnistuu saamaan Wayne Enterprisesin omistajuuden itselleen ja onnistuu tuhlaamaan yrityksen ja Bruce Waynen omaisuuden lähes kokonaan käymällä sotaa Gotham Cityä vastaan. Vaikka Kissanainen onnistui saamaan yrityksen rahat takaisin, hän sodan päätyttyä antoi ne Lucius Foxille, jolla on nyt Waynen omaisuus hallussaan pitääkseen sen turvallisissa käsissä. Koska liittovaltion hallitus syytti Bruce Waynea Batmanin ja Batman Inc:n rahoittamisesta "vitsisodan" aiheuttamisessa, he tarkkailevat nyt Foxin hallussa olevia rahoja. Fox voi palauttaa rahat Bruce Waynelle, mutta koska niitä valvotaan, hän ei voi käyttää niitä toimintaansa Batmanina. Tällä hetkellä Lucius yrittää löytää laillisen tavan palauttaa Brucelle hänen omaisuutensa.
Wisconsin Center for Film and Theater Research

Wisconsin Center for Film and Theater Research (WCFTR, suom. Wisconsinin elokuva- ja teatteritutkimuskeskus) on Wisconsinin yliopiston Madisonin kampuksen yhteydessä toimiva audiovisuaalinen arkisto ja tutkimuslaitos. Vuonna 1955 perustettu yksikkö on tehnyt Madisonista yhden Yhdysvaltojen tärkeimmistä elokuva- ja televisiotutkimuksen keskuksista Los Angelesin ja New Yorkin ohella.
Keskus on perustettu vuonna 1955, mutta sen toiminta sai uutta vauhtia 1960-luvulla, kun United Artists -yhtiö teki sen hyväksi valtavan lahjoituksen. Nykyisin keskus on osa Wisconsinin yliopistoa, joka ylläpitää keskusta yhdessä osavaltion historiallisen seuran kanssa.
WCFTR:n tutkijoina ovat toimineet muiden muassa Tino Balio, David Bordwell, Ben Brewster, Noël Carroll, Lea Jacobs ja Kristin Thompson.
Kokoelmat

Keskuksen elokuva-arkistoon on talletettu parituhatta filmikopiota United Artists -yhtiön tuottamista tai levittämistä elokuvista, joihin kuuluvat myös käytännössä kaikki Warner Bros.-, RKO- ja Monogram-yhtiöiden tuottamat elokuvat vuosilta 1930–1950.
Kokoelmiin kuuluu myös noin 3 000 National Broadcasting Co.:n (nyk. NBC) ääni- ja kuvatallennetta ja niiden tuotantodokumentteja radion ja television varhaisajoilta, 1920-luvulta 1960-luvun loppuun. Televisiohistoriaa edustavat myös varhaisten tv-kirjoittajien ja -tuottajien käsikirjoituskokoelmat; heihin kuuluvat muiden muassa Paddy Chayefsky ja Rod Serling. Mukana on lisäksi yli kaksi miljoonaa elokuva- ja televisiohistoriaan liittyvää valokuvaa sekä monien 35 millimetrin filmille kuvattujen televisiosarjojen kuten Bonanzan, Bat Mastersonin ja Highway Patrolin kaikki jaksot.
WCFTR:n omistukseen kuuluu myös The Rzhevsky Collection, Yhdysvaltain suurin toisen maailmansodan jälkeisten neuvostoliittolaisten elokuvien arkisto, joka käsittää 35 millimetrin esityskopiot 270 näytelmä- ja dokumenttielokuvasta 1950-luvulta 1970-luvulle. Keskuksella on myös yksi suurimmista taiwanilaisten elokuvien kokoelmista Taiwanin ulkopuolella.
Keskuksen hallussa on myös suuri määrä 1940-luvulta elokuva-alan ihmisiin kohdistuneiden kommunistivainojen materiaalia, mukaan lukien Hollywoodin mustalle listalle joutuneiden käsikirjoittajien henkilökohtaisia dokumentteja.
Teatterialan aineistoa on WCFTR:n kokoelmiin saatu muun muassa Alfred Luntilta, Lynn Fontannelta, Melvyn Douglasilta, Hal Holbrookilta, Moss Hartilta ja George S. Kaufmanilta. Muita yksityisiä arkistonsa lahjoittaneita ovat näyttelijä Kirk Douglas, dokumentaristi Emile de Antonio, pukusuunnittelija Edith Head ja televisiotähti Ed Sullivan.
Madisonin yliopistokampuksella toimiva Cinematheque järjestää säännöllisiä näytöksiä WCFTR:n kokoelmiin kuuluvista elokuvista ja televisio-ohjelmista.
Yhdysvaltain presidentinvaalit 1996

Vuoden 1996 Yhdysvaltain presidentinvaaleissa ehdokkaina olivat istuva presidentti, demokraatti Bill Clinton sekä republikaani, toisen maailmansodan veteraani Bob Dole. Lisäksi kilpailuun ilmoittautui edellisten vaalien musta hevonen, miljardööri Ross Perot. Dole ei saanut missään vaiheessa kurottua Clintonin etumatkaa kiinni, ja näin istuva presidentti voitti vaalit selvästi.